รัฐมนตรีว่าการกระทรวงการต่างประเทศ ยืนยัน ยังไม่ประกาศห้ามคนไทยเดินทางไปฮ่องกง พร้อมแนะประชาชนประเมินและตรวจสอบข้อมูลก่อนออกเดินทาง
รัฐมนตรีว่าการกระทรวงการต่างประเทศ ระบุ ทุกประเทศไม่ได้สอบถามถึงเหตุระเบิดระหว่างการประชุมรัฐมนตรีต่างประเทศอาเซียน พร้อมยืนยัน ยังไม่ประกาศห้ามคนไทยเดินทางไปฮ่องกง แต่แนะประชาชนประเมินและตรวจสอบข้อมูลก่อนออกเดินทางนายดอน ปรมัตถ์วินัย รัฐมนตรีว่าการกระทรวงการต่างประเทศ กล่าวว่าระหว่างการประชุมรัฐมนตรีต่างประเทศอาเซียนเมื่อสัปดาห์ที่ผ่านมา ทุกประเทศไม่ได้สอบถามถึงเหตุระเบิดหลายจุดในพื้นที่กรุงเทพมหานคร โดยสันนิษฐานว่าสาเหตุที่แต่ละประเทศไม่ได้พูดถึงเรื่องนี้ เพราะไม่เกี่ยวข้องกับการประชุม หรืออาจเป็นการรักษามารยาท แต่ได้เปิดโอกาสให้มีการสอบถามในที่ประชุมแล้วก็ไม่มีประเทศใดพูดถึงพร้อมเชื่อว่ามุกประเทศรับรู้ข่าวสาร แต่เชื่อมั่นว่ารัฐบาลไทยและเจ้าหน้าที่สามารถดูแลสถานการณ์ได้ อีกทั้งในแต่ละประเทศได้มีตรวจสอบกับทางสถานทูตแล้วจึงมีความไว้วางใจส่วนเหตุการณ์ประท้วงที่ฮ่องกง ซึ่งมีการปิดสนามบินและเส้นทางคมนาคมในหลายจุด รัฐมนตรีว่าการกระทรวงการต่างประเทศ กล่าวว่าได้ติดตามสถานการณ์อย่างใกล้ชิด โดยทางการของฮ่องกงให้ความสำคัญในเรื่องนี้และดูแลไม่ให้สถานการณ์บานปลาย พร้อมยืนยันยังไม่มีการประกาศห้ามคนไทยเดินทางไปฮ่องกง แต่ผู้ที่จะเดินทางไปขอให้ตรวจสอบข้อมูลและเที่ยวบินก่อนออกเดินทางทุกครั้ง เพราะแาจได้รับผลกระทบในเรื่องของเที่ยวบิน